**α. Η αδυναμία του Βυζαντίου**

**Ποια ήταν η κατάσταση στο βυζαντινό κράτος που ανασυστήθηκε από τον Μιχαήλ Η΄  Παλαιολόγο;**

α)Το Βυζαντινό Κράτος που ανασυστήθηκε από τον Μιχαήλ Η’ γνώρισε, κυρίως χάρη στην ευφυή διπλωματία του αυτοκράτορα, μια τελευταία αναλαμπή που διήρκεσε ως τα μέσα του 14ου αι.

β) Ωστόσο, οι εμφύλιοι πόλεμοι έφεραν γρήγορα την οικονομική και στρατιωτική κατάρρευση.

γ) Το νόμισμα υποτιμήθηκε.

δ) Η βαριά φορολογία και η εξαθλίωση προκάλεσαν επαναστάσεις του λαού και της μεσαίας τάξης κατά των ευγενών στη Θεσσαλονίκη και την Αδριανούπολη.

δ) Ο Ανδρόνικος Β΄ (1282-1328) μείωσε τη δύναμη του στρατού και του στόλου και οι ξένοι μισθοφόροι κυριάρχησαν.

ΣΥΜΠΕΡΑΣΜΑ:Η άλλοτε κραταιά (ισχυρή) αυτοκρατορία έγινε τώρα μια αδύναμη **αυτοκρατορία των Στενών**, που εύκολα καταλύθηκε από τους Οθωμανούς.

**β. Οθωμανοί και οι κατακτήσεις τους**

**Ποια ήταν η προέλευση των Οθωμανών; Γιατί ονομάστηκαν έτσι;**

Οι Οθωμανοί ήταν μια τουρκική φυλή διαφορετική από τους Σελτζούκους. Ήταν  ασιάτες νομάδες που μετανάστευσαν σε μια περιοχή κοντά στην Προύσα.

Οι Οθωμανοί οργανώθηκαν αρχικά από το σουλτάνο (ηγεμόνα) Οθμάν ή Οσμάν, στον οποίο οφείλουν και το όνομά τους.

**Ποιοι παράγοντες συντέλεσαν στην αύξηση της δύναμης  και την επέκταση των Οθωμανών;**

Οι Οθωμανοί ισχυροποιήθηκαν πολύ γιατί:

α)Εκμεταλλεύτηκαν την κατάργηση των βυζαντινών **ακριτών** μετά το 1261.

β) Αξιοποίησαν τον ισλαμικό θεσμό των **γαζήδων** (δηλ. των φανατικών μαχητών του Ισλάμ), για να αποκλείσουν και να εξαναγκάσουν, μετά από μακρόχρονη πολιορκία, τις ελληνικές πόλεις σε παράδοση. Έτσι κατέκτησαν βαθμιαία όλη τη Μ. Ασία.

γ) Στρατολογούσαν χριστιανόπαιδα (παιδομάζωμα) για να ενισχύσουν τον στρατό τους. Έτσι συγκρότησαν ένα επίλεκτο τάγμα, τους **γενίτσαρους**(«νέος στρατός»).

ε) Οι βαλκανικοί λαοί ήταν διαιρεμένοι και στα μέσα του 14ου αι., όταν οι Οθωμανοί πέρασαν στην Ευρώπη και**κατέκτησαν την οχυρή Καλλίπολη**(1354), ηττήθηκαν από τις υπέρτερες δυνάμεις των Οθωμανών. Στη **μάχη του Κοσσυφοπεδίου** (1389) οι Σέρβοι νικήθηκαν και αναγνώρισαν την οθωμανική επικυριαρχία.

**γ. Προσπάθειες ανάσχεσης των Οθωμανών**

**Ποιοι λόγοι απέτρεψαν προσωρινά τη κατάληψη του αδύναμου βυζαντινού κράτους από τους Οθωμανούς;**

Στις αρχές του 15ου αι. οι Μογγόλοι εισέβαλαν στη Μ. Ασία και κατανίκησαν το σουλτάνο Βαγιαζίτ στη μάχη της Άγκυρας (1402). Η ήττα προκάλεσε βαθιά κρίση στο Οθωμανικό Κράτος και έδωσε παράταση ζωής στο ετοιμόρροπο Βυζάντιο.

**Ποια ήταν η τελευταία προσπάθεια που έκαναν οι βυζαντινοί αυτοκράτορες (Παλαιολόγοι) να σώσουν την Κων/πολη; Πέτυχε;**

Κατά τον τελευταίο αιώνα πριν την Άλωση (14ος) οι βυζαντινοί αυτοκράτορες ταξίδεψαν για βοήθεια στη Δύση. Ο Ιωάννης Η΄ ανανέωσε στη σύνοδο της **Φερράρας-Φλωρεντίας**την**«ένωση»,**δηλ. την υποταγή της Ορθόδοξης στη Ρωμαϊκή Εκκλησία (1438-9), που είχε πρώτος αποδεχτεί ο Μιχαήλ Η’ **στη σύνοδο της Λυών(1274)**.

Η υποχώρηση αυτή δεν έγινε δεκτή από το λαό και  αποδείχτηκε μάταιη, καθώς το Βυζάντιο έμεινε απροστάτευτο στα κατακτητικά σχέδια των Οθωμανών.